Taiwanilainen TSMC on mikropiirien sopimusvalmistaja, joka valmistaa kaikki iPhone-puhelimissa käytettävät A-sarjan sovellusprosessorit. TSMC:n mukaan sen liikevaihto on kuluvan neljänneksen aikana putoamassa enemmän kuin koskaan aikaisemmin. Yhtiön mukaan tämä johtuu ennen kaikkea nopeasta pudotuksesta huippuluokan älypuhelimien suorittimien valmistuksessa.
Apple yrittää korjata tilannetta. Amerikkalaistietojen mukaan Apple on lähiaikoina tekemässä lisää hinnanalennuksia iPhone-puhelimiin. Erityisesti Kiinan markkinoilla iPhonen-myynti on romahtanut. Voi vain arvata, kuinka paloon ongelmat johtuvat Kiinan ja USA:n välisestä kauppasodasta.
Jotain Applen täytyy tehdä. TSMC ei ole ainoa piirienvalmistaja, joka on raportoinut ongelmista iPhone-komponenttien menekin kanssa. Eilen värinämoottoreita iPhoneen toimittava japanilainen Nidec varoitti tuloksensa heikkenevän. Applen tuotantoon tilattavien värinäpiirien määrää oli leikattu neljänneksellä Kiinan ongelmien takia.